Jan Janssen

Johannes Adrianus (Jan) Janssen (født 19. mai 1940 i Nootdorp, Zuid-Holland) er en nederlandsk tidligere profesjonell syklist som var aktiv fra 1962 til 1973. Han ble verdensmester i 1964, vant Vuelta a España i 1967 og Tour de France  i 1968, og vant poengkonkurransen tre ganger. Janssen konkurrerte for lagene Pelforth, Bic og Flandria-Beaulieu.

 Karrière 
Jan Janssen startet som en brukbar sprinter, men utviklet seg raskt til en allsidig syklist. Han var kjent om sin evne til å satse alt slik at han nådde toppen på seierspallen selv om han kanskje ikke var en like stor naturlig begavelse som mange andre syklister. 

I løpet av karrièren vant han flere av de viktigste sykkelmesterskapene, han ble verdensmester i Sallanches i 1964, vant Paris–Roubaix og Vuelta a España (den siste som første nederlender) i 1967. Samme år var han den første nederlenderen som vant Tour de France. Han viste også tydelig hvor allsidig han var da han i 1967 også tok sammenlagtseieren i Super Prestige trofeet. 

Under Tour de France i 1968 var Herman Van Springel i ledelsen før den siste etappen som var en tempoetappe. Janssens muligheter til å vinne ble ikke sett for å være særlig store siden han ikke tidligere hadde vunnet noen viktige tempoetapper. Han gjorde sitt livs innsats og vant både etappen og sammenlagtseieren, med en forskjell på bare 38 sekunder til Van Springels tid. Frem til 1989 da Greg LeMond slo Laurent Fignon med 8 sekunder, var dette Tourens minste margin. 

I 1968 konkurrerte man fremdeles i nasjonale lag, noe som gjorde at Jan Janssen måtte samarbeide med nederlandske syklister som deltok for andre lag. Likevel greide han å vinne Tour de France for laget sitt, Pelforth-Sauvage-Lejeune. Dette viser hvordan hans mentalitet og innsikt var, da rittet ble avsluttet i Paris hadde han kun tre lagkamerater igjen: Arie den Hartog, Eddy Beugels og Evert Dolman.

Sammenlagt vant Jan Janssen sju etapper i Tour de France, og tre ganger vant han den grønne trøyen. 

Janssen tok også seire i banesykling, blant annet vant han Antwerpens seksdagers løp tre ganger. Takket være sin innsats og allsidighet vant han også andre priser og titler i løpet av karrièren, i 1968 ble han valgt til nederlandsk sportsmann og fem år på rad (1964-'68) ble han tildelt Gerrit Schulte Trofeet som Nederlands beste profesjonelle syklist.

I løpet av Janssens karrière overtok den fem år yngre Eddy Merckx etterhvert seierspallen. Merckx slo Janssen både i Gent-Wevelgem og i verdensmesterskapet i landeveissykling i 1967. I 1969 overtok Merckx ledelsen helt, og kom Janssen på tiendeplass under Tour de France, mens han tok en andreplass sammenlagt. Merckx så tydelig hva Jan Janssens styrke var, og uttalte følgende i 1967: 

Janssen startet en sykkelfabrikk da han la opp i 1972, i denne blir (race)sykler av merket "Jan Janssen" produsert. Hvert år arrangeres også sykkelløpet Jan Janssen Classic, også kjent som Wageningens helvete, arrangert i Wageningen i Gelderland.

 Viktigste seire 

1961 som amatør
 De Ronde van Limburg
1962 (som uavhengig, en kategori mellom amatør og profesjonell)
 Züri-Metzgete 
1963
 3. etappe del A Belgia rundt 
 3. etappe Midi Libre 
 6. etappe Midi Libre
 7. etappe Tour de France 
1964
 VM i landeveissykling i Sallanches
 Paris-Nice
 7. etappe Tour de France 
 10. etappe del A Tour de France 
 Poengkonkurransen Tour de France
1965
 12. etappe Tour de France
 Poengkonkurransen Tour de France
 3. etappe Ronde van Nederland
 Seier Ronde van Nederland
 3. etappe Paris-Nice
 1. etappe Midi Libre
 8. etappe Dauphiné Libéré
 Poengkonkurransen Dauphiné Libéré
1966
 Bordeaux-Paris 
 Brabantse Pijl
1967
 1. etappe del B Vuelta a España
 Sammenlagt Vuelta a España
 Poengkonkurransen Vuelta a España
 Paris–Roubaix 
 1. etappe Paris-Luxemburg
 Sammenlagt Paris-Luxemburg
 13. etappe Tour de France
 Poengkonkurransen Tour de France
 4. etappe del B Catalonia rundt
 6. etappe Catalonia rundt
 7. etappe del A Catalonia rundt
 Super Prestige trofeet
1968
 14. etappe Tour de France
 22. etappe del B Tour de France
 Sammenlagt Tour de France
 5. etappe Paris-Nice
 1. etappe del A Vuelta a España
 1. etappe del B Vuelta a España
 Poengkonkurransen Vuelta a España
1969
 Grand Prix d’Isbergues
 5. etappe Paris-Nice
 Poengkonkurransen Sveits rundt
 3. etappe Dauphiné Libéré
 Poengkonkurransen Dauphiné Libéré
1970
 6. etappe del A Paris-Nice
1972
 2. etappe Luxemburg rundt

 Viktigste plasseringer 

1963
 2.-plass Flèche Wallonne
 2.-plass Midi Libre 
 3.-plass Paris–Roubaix 
 4.-plass Kuurne-Brussel-Kuurne
1964
 2.-plass Flèche Wallonne
 2.-plass Super Prestige trofeet
1965
 5.-plass Omloop Het Volk
 5.-plass Paris–Nice
1966
 2.-plass Paris–Roubaix
 2.-plass Firedagers i Dunkerque
 4.-plass Paris-Tours
 4.-plass Flèche Wallonne
 4.-plass Super Prestige trofee
1967
 2.-plass Gent-Wevelgem
 2.-plass Verdensmesterskapet i landeveissykling i Heerlen
 3.-plass Belgia rundt
1968
 3.-plass Flèche Wallonne
 3.-plass Super Prestige trofee
 4.-plass Flandern rundt
 4.-plass Lombardiet rundt
 5.-plass Paris–Nice
1969
 2.-plass Bordeaux-Paris
1970
 3.-plass Paris–Nice
1971
 4.-plass Paris–Roubaix

 Tour de France 
 1963 – ikke avsluttet
 1964 – 24.-plass
 1965 – 9.-plass
 1966 – 2.-plass
 1967 – 5.-plass
 1968 – 1.-plass
 1969 – 10.-plass
 1970 – 26.-plass

 Lag 
1963-1968Pelforth-Sauvage-Lejeune1969-1971Bic1972Flandria-Beaulieu

 Eksterne lenker 


 Jan Janssen Classic, et sykkelløp også kjent som Wageningens helvete (nederlandsk) (besøkt 28. juli 2008)

Kategori:Nederlandske syklister
Kategori:Tour de France-vinnere
Kategori:Vuelta a España-vinnere
Kategori:Verdensmestre i landeveisritt
Kategori:Syklister under Sommer-OL 1960
Kategori:Deltakere for Nederland under Sommer-OL 1960
Kategori:Personer fra Pijnacker-Nootdorp